खेलते-खेलते 15 फीट नीचे गिर गया था 5 साल का बच्चा; रेस्क्यू के दौरान हुई मौत
5 years old fell in borewell in Ahmednagar, 5 NDRF teams reached for rescue, महाराष्ट्र के अहमदनगर जिले में पांच साल का एक बच्चा बोरवेल में गिर गया है।
महाराष्ट्र के अहमदनगर जिले में सोमवार शाम बोरवेल में गिरे पांच साल के बच्चे की मौत हो गई है। बच्चा करीब 15 फीट नीचे गिर गया था, जिसे निकालने के लिए NDRF की पांच टीम जुटी हुई थीं। बच्चे को निकालने की कोशिशें की गईं, लेकिन रेस्क्यू के दौरान दम तोड़ दिया।
बच्चे का नाम सागर बताया जा रहा है। उसके पिता कोपार्डी गांव में गन्ने काटने का काम करते हैं। NDRF के मुताबिक, सोमवार शाम 4 बजे बच्चा खेलते-खेलते अचानक बोरवेल में गिर गया। पुलिस ने तब जानकारी दी थी कि एंबुलेंस और बाकी मेडिकल मदद को स्पॉट पर तैयार रखा गया है, ताकि बच्चे के बाहर निकलते ही तुरंत उसका इलाज कराया जा सके। इसके बावजूद बच्चे को बचाया नहीं जा सका।
रेस्क्यू से जुड़ी ये तस्वीरें देखिए ...
बोरवेल में बच्चों के गिरने की कहानियां... 
बोरवेल में गिरने की घटनाओं से जुड़ी ये खबरें भी पढ़ें ...
1. बोरवेल में गिरी बच्ची के बाहर आने की इनसाइड स्टोरी, 3 साल की मासूम के हाथ को रस्सी के फंदे में फंसाया
छतरपुर में रविवार शाम 3 साल की बच्ची 100 फीट गहरे सूखे बोरवेल में गिर गई। बच्ची 30 फीट की गहराई पर फंस गई। रेस्क्यू टीम ने बोरवेल में कैमरा डालने के बाद बच्ची से माता-पिता के जरिए बात की और उसके हाथों में रस्सी का फंदा कसवाकर उसे सकुशल बाहर निकाल लिया। बच्ची करीब 4.30 घंटे बोरवेल में फंसी रही। पूरी खबर पढ़ें... 
2. CG में बोरवेल में गिरे मासूम का रेस्क्यू: 50 फीट नीचे फंसे बच्चे को जगाए रखने के लिए दादी की मार्मिक पुकार 
'राहुल..बेटा बाहर आ जा, बाहर आ जा बेटा...तेरे लिए नयी साइकिल लाए हैं'...' राहुल...बेटा आ जा, कोरबा जाएंगे...क्या खाएगा बता बेटा ' ये करूण पुकार है उस दादी की जो 30 घंटे से 50 फीट गहरे बोरवेल में फंसे अपने बच्चे को जगाए रखना चाहती है। जांजगीर के पिहरीद का राहुल शुक्रवार दोपहर खेलते हुए मकान के पीछे खोदे गए बोरवेल के गड्ढे में गिर गया था। पूरी खबर पढ़ें...
3. बोरवेल में 18 फीट नीचे फंसे पपी का रेस्क्यू, VIDEO:झांसी में चट्‌टान की वजह से JCB हुई फेल
झांसी में एक कुत्ते का एक बच्चा (पपी) बोरवेल में गिर गया। रोने की आवाज सुनकर लोग पहुंचे, तो वह 18 फीट नीचे फंसा हुआ था। बेजुबान को बचाने के लिए पब्लिक जुट गई। आनन-फानन में रेस्क्यू के लिए JCB बुलाई गई। लेकिन, चट्‌टान आने से JCB भी फेल हो गई। 13 घंटे की मशक्कत के बाद आखिरकार रस्सी और तार की मदद से पपी को जिंदा बाहर निकाला गया। इसके बाद बच्चे को उसकी मां के पास छोड़ दिया गया। पूरी खबर पढ़ें...